User:Buakaewpittayakom

ประวัติการก่อตั้ง
 * Indented line

เพื่อเป็นการขยายโอกาสทางการศึกษาแก่ประชาชนในท้องถิ่น สภาตำบลศรีสุขสำราญ  โดย  นาย หนูเอี่ยม สุรพล กำนันตำบลศรีสุขสำราญ จึงได้มีหนังสือขอความร่วมมือจากโรงเรียนอุบลรัตน์พิทยาคม ให้ไปจัดตั้งสาขาโรงเรียน ดังนั้น นาย วุฒ วงศ์คำคูณ ผู้อำนวยการโรงเรียนอุบลรัตน์พิทยาคม จึงได้มอบหมายให้นายวรี สุโพธิ์ชัย ผู้ช่วยผู้อำนวยการ ไปเป็นผู้ประสานงานจัดตั้งสาขาโรงเรียน โดยสภาตำบลศรีสุขสำราญ ได้เห็นชอบให้โรงเรียนใช้ประโยชน์จากที่สาธารณะส่วนกลาง ซึ่งอยู่ในความดูแลของนิคมสร้างตนเองเขื่อนอุบลรัตน์ จำนวน 26 ไร่ 30 ตารางวา ให้เป็นที่ตั้งสาขาโรงเรียน เปิดสอนนักเรียน ชั้น ม.1 จำนวน 2 ห้องเรียน รวม 90 คน ตั้งแต่วันที่ 16 พฤษภาคม 2537 ใช้อาคารเรียนชั่วคราวที่ชุมชนสร้างให้ 1 หลัง รวม 4 ห้องเรียน และมีครูจากโรงเรียนแม่ไปช่วยสอน จำนวน 6 คน คือ  นาง ประไพ สุโพธิ์ชัย นาย ยุทธศักดิ์ ศรีกอกมาตย์ นาย ปิยะชัย ไกรทอง  นาย อมร สีหาโมก  นางสาว รักชนก บึงมุม และนาย ธนูพิษ มานะจักร ครูสอน 4 อัตรา ภารโรง 1 อัตรา ที่ตั้งและอาณาเขต โรงเรียนบัวแก้วพิทยาคม ตั้งอยู่หมู่บ้านโนนศิลา หมู่ที่ 3 ตำบลศรีสุขสำราญ อำเภออุบลรัตน์ จังหวัดขอนแก่น 40250 ทิศเหนือ ติดกับทางสาธารณะ (ทางเทียวไปไร่นา) ทิศใต้ ติดกับที่ดินเอกชน ทิศตะวันออก ติดกับถนนลาดยาง สาย อำเภออุบลรัตน์- อำเภอเขาสวนกวาง ทิศตะวันตก ติดกับที่ดินเอกชน คติพจน์ประจำโรงเรียน จงทำดี ปรัชญาประจำโรงเรียน อตฺตานํทมยนฺติ ปณฺฑิตา " บัณฑิต ฝึกตนเอง คำขวัญประจำโรงเรียน การเรียนดี กีฬาเก่ง เคร่งวินัย ใฝ่คุณธรรม นำสังคม สีประจำโรงเรียน ขาว - แดง สีขาว หมายถึง ปัญญา - ความรู้ ที่ควบคู่ คุณธรรม สีแดง หมายถึง อิสรภาพ เสรีภาพ ความกล้าหาญและเสียสละ ตราประจำโรงเรียน บัวเหนือน้ำ

ดอกบัว เป็นสัญลักษณ์ของความดีงาม เป็นดอกไม้แห่งคุณธรรมที่ใช้กราบไหว้บูชาพระ ชูเด่นเหนือน้ำ เปรียบเสมือนบัวเหล่าที่ 4 อ่อนช้อยด้วยกลีบบัวแบบลวดลายไทย ที่ห่อหุ้มเกษรแก้ว และ ประคับประคองโอบอุ้มด้วยใบบัว ดุจอุ้งมือของครู-อาจารย์ที่โอบอุ้มลูกศิษย์ชูเด่นให้สูงขึ้น ซึ่งทั้งหมดนี้ อยู่ภายในขอบเขตของวงกลม กรอบวงกลม เป็นสัญลักษณ์ของความอ่อนน้อม ความมีระเบียบวินัย ทั้งวินัยในตนเอง และวินัยภายนอก อันเกิดจากการปฏิบัติตามกฎ ระเบียบ ข้อบังคับ และจารีตประเพณี

คำขวัญจังหวัดขอนแก่น

พระธาตุขามแก่น เสียงแคนดอกคูน ศูนย์รวมผ้าไหม ร่วมใจผูกเสี่ยว เที่ยวขอนแก่นนครใหญ่ ไดโนเสาร์สิรินธรเน่ สุดเท่เหรียญทองมวยโอลิมปิก

คำขวัญอำเภออุบลรัตน์

ทะเลน้ำจืดอีสาน สวยตระการเขื่อนอุบลรัตน์ นมัสการองค์พระใหญ่ หย่อนใจบางแสนสอง ลิ้มลองปลาอาหารรสเด็ด